ddrg/super_eurlex huggingface dataset:
(11)

Slimnīcām un uzņēmumiem, kas ir atbildīgi par sociāliem pakalpojumiem, kuriem uzticēts veikt uzdevumus ar vispārēju tautsaimniecisku nozīmi, ir īpašas pazīmes, kas jāņem vērā. Konkrēti, būtu jāņem vērā tas, ka pašreizējos ekonomikas apstākļos un iekšējā tirgus attīstības pašreizējā posmā sociālajiem pakalpojumiem var būt nepieciešama atbalsta summa, kas pārsniedz šajā lēmumā noteikto robežlielumu, lai kompensētu sabiedriskā pakalpojuma izmaksas. Tādēļ lielāka kompensācijas summa sociāliem pakalpojumiem nerada lielāku konkurences kropļojumu risku. Līdz ar to uzņēmumiem, kas atbild par sociālo pakalpojumu sniegšanu, tostarp sociālā mājokļa nodrošināšanu nelabvēlīgā situācijā esošiem iedzīvotājiem vai sociāli mazāk labvēlīgām grupām, kurām maksātspējas ierobežojumu dēļ nav iespēju iegūt mājokli tirgus apstākļos, būtu arī jāgūst labums no šajā lēmumā paredzētā atbrīvojuma no paziņošanas, pat ja uzņēmumu saņemtā kompensācijas summa pārsniedz šajā lēmumā noteikto vispārējo kompensācijas robežlielumu. Tas pats būtu jāattiecina arī uz slimnīcām, kas nodrošina medicīnisko aprūpi, tostarp attiecīgā gadījumā neatliekamo medicīnisko palīdzību un papildpakalpojumus, kas ir tieši saistīti ar to galvenajām darbībām, jo īpaši pētniecības jomā. Lai gūtu labumu no atbrīvojuma no paziņošanas, sociāliem pakalpojumiem jābūt skaidri definētiem pakalpojumiem, kas atbilst sociālajām vajadzībām attiecībā uz veselību un ilgtermiņa aprūpi, bērnu aprūpi, piekļuvi un reintegrāciju darba tirgū, sociālajiem mājokļiem un neaizsargāto grupu aprūpi un sociālo iekļaušanu.
(5)

Komisija saņēma piezīmes no divām ieinteresētajām personām: no AoG2010. gada 12. maijā un 2011. gada 4. maijā un no Public Power Corporation (turpmāk “PPC”) 2010. gada 17. maijā; PPC ir valstij piederošs uzņēmums, un tas piemēroja vienu no iespējamiem pasākumiem (noteica labvēlīgāku elektroenerģijas tarifu). Piezīmes tika pārsūtītas Grieķijai, un valstij tika dota iespēja izteikt savas piezīmes; tās tika saņemtas 2010. gada 16. jūlijā un 6. augustā un 2011. gada 16. maijā.
2.

Sertifikātā iekļauj informāciju par to, ka ir izpildīts viens no turpmākajiem punktiem: a) minētie augi visā to dzīves ciklā ir audzēti valstī, attiecībā uz kuru ir zināms, ka minētais organisms nav sastopams; b) minētie augi visā to dzīves ciklā ir audzēti no kaitīgā organisma brīvā teritorijā, kuru attiecībā uz minēto organismu noteikusi izcelsmes valsts nacionālā augu aizsardzības organizācija (turpmāk “NAAO”) saskaņā ar FAO Starptautisko fitosanitāro pasākumu standartu (turpmāk “ISPM”) Nr. 4 (1); c) minētie augi ir ražoti no kaitīgā organisma brīvā ražošanas vietā vai no kaitīgā organisma brīvā ražotnē, ko attiecībā uz minēto organismu noteikusi NAAO saskaņā ar FAO ISPM Nr. 10 (2). Minētie augi ir audzēti struktūrā ar tādu izolāciju un aizsardzību no ārējās vides, kas faktiski izslēdz minēto organismu. Šajā vietā pēdējā pilnajā veģetācijas ciklā pirms eksporta minētie augi ir divreiz oficiāli pārbaudīti infekcijas pazīmju konstatēšanai vispiemērotākajā laikā, un tiem nav konstatēts minētais organisms. Minēto ražošanas vietu ieskauj zona ar vismaz 500 metru rādiusu, kurā pēdējā pilnajā veģetācijas ciklā pirms eksporta infekcijas pazīmju konstatēšanai vispiemērotākajā laikā ir divreiz veiktas oficiālas pārbaudes un nekavējoties ir iznīcināti visi augi, kuriem šajās pārbaudēs konstatētas infekcijas pazīmes, kā arī visi blakusesošie minētie augi 5 metru rādiusā; d) minētie augi ir ražoti no kaitīgā organisma brīvā ražošanas vietā, ko attiecībā uz minēto organismu noteikusi NAAO saskaņā ar FAO ISPM Nr. 10 (2). Minēto ražošanas vietu ieskauj zona ar 4 500 metru rādiusu. Minētajā ražošanas vietā un visā minētajā zonā pēdējā pilnajā veģetācijas ciklā pirms eksporta infekcijas pazīmju konstatēšanai vispiemērotākajā laikā ir divreiz veiktas oficiālas pārbaudes, paraugu ņemšana un testēšana. Oficiālajās pārbaudēs, paraugu ņemšanā un testēšanā minētais organisms nav konstatēts.
1)

lēmuma 1. panta 4. punktu aizstāj ar šādu: “4. Atkāpjoties no 1. punkta, dalībvalsts kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu, ja ir ievēroti šādi nosacījumi: a) uz līdzekļiem vai saimnieciskajiem resursiem attiecas šķīrējtiesas nolēmums, kas ir pieņemts pirms dienas, kad 1. punktā minēto fizisko vai juridisko personu, vienību vai struktūru iekļāva pielikumā minētajā sarakstā, vai pirms vai pēc minētās dienas Savienībā pieņemts tiesas vai administratīvs nolēmums, vai tiesas nolēmums, kas ir izpildāms attiecīgajā dalībvalstī; b) līdzekļus vai saimnieciskos resursus izmantos vienīgi, lai izpildītu prasījumus, kas izriet no šāda nolēmuma vai kas atzīti par spēkā esošiem attiecīgajā nolēmumā, ievērojot ierobežojumus, kas noteikti piemērojamajos tiesību aktos un noteikumos, kuri reglamentē tiesības, kas ir personām, kurām ir šādi prasījumi; c) nolēmums nav pieņemts pielikumā minētas fiziskas vai juridiskas personas, vienības vai struktūras interesēs; kā arī d) šāda nolēmuma atzīšana nav pretrunā attiecīgās dalībvalsts sabiedriskajai kārtībai. Attiecīgā dalībvalsts informē pārējās dalībvalstis un Komisiju par jebkuru atļauju, ko tā piešķir saskaņā ar šo punktu.”;
2)

katrai liellopu audzēšanas saimniecībai, kura izmanto individuālo atkāpi, ir jāsagatavo visu tās platību mēslošanas plāns, kas jāglabā saimniecībā. Tas aptver laikposmu no 1. augusta līdz nākamā gada 31. jūlijam. Mēslošanas plānā iekļauj šādus datus: a) augsekas plāns, kurā uzrādīta to zemes gabalu platība, kuros ir kultūraugi, kam vajadzīgs daudz slāpekļa un kam ir ilgs veģetācijas periods, un citu kultūraugu zemes gabali, kā arī shematiska karte, kurā norādīts atsevišķu lauku izvietojums; b) lauksaimniecības dzīvnieku skaits, dzīvnieku turēšanas un kūtsmēslu uzkrāšanas sistēmas apraksts, norādot arī datus par kūtsmēslu krātuves tilpumu; c) saimniecībā saražoto kūtsmēslu slāpekļa un fosfora aprēķins; d) kūtsmēslu apstrādes apraksts, ja tāda ir, un paredzamās apstrādāto kūtsmēslu īpašības; e) no saimniecības izvesto vai tajā piegādāto kūtsmēslu daudzums, veids un raksturojums; f) paredzamais kultūraugiem vajadzīgais slāpekļa un fosfora daudzums katrā zemes gabalā; g) aprēķins par kūtsmēslu slāpekļa un fosfora izmantošanas daudzumu katrā zemes gabalā; h) aprēķins par slāpekļa un fosfora izmantošanas daudzumu katrā zemes gabalā, lietojot mākslīgos un citus mēslošanas līdzekļus; i) norāde par kūtsmēslu un mākslīgo mēslu izmantošanas laiku. Lai nodrošinātu saskaņotību starp plāniem un faktiskajām lauksaimniecības metodēm, plānus pārskata ne vēlāk kā septiņas dienas pēc tam, kad lauksaimniecības metodēs ir ieviestas izmaiņas;
(4)

Ar Lēmumu 2010/2/ES tika atdalītas vairākas nozares NACE 4 zīmju līmenī, par kurām konstatēts, ka tajās nepastāv būtisks oglekļa dioksīda emisiju pārvirzes risks, un tika novērtētas vairākas attiecīgās apakšnozares, kuru īpašo raksturīgo īpatnību dēļ tika novērota ievērojami atšķirīga ietekme no pārējās nozares. Šis novērtējums nepārprotami pierādījis, ka apakšnozares “Plīvuri, tīkli, paklāji, matrači, plates un citi stikla šķiedras izstrādājumi, izņemot austos audumus” un “Sārņu vate; akmens vate un tamlīdzīgas minerālvates un to maisījumi; blokos; loksnēs vai ruļļos” var skaidri atšķirt no citām apakšnozarēm, pamatojoties uz atsevišķām īpatnībām, un ka tās atbilst Direktīvas 2003/87/EK 10.a panta 15. punktā noteiktajiem kvantitatīvajiem kritērijiem. Tāpēc apakšnozares “Plīvuri, tīkli, paklāji, matrači, plates un citi stikla šķiedras izstrādājumi, izņemot austos audumus” un “Sārņu vate; akmens vate un tamlīdzīgas minerālvates un to maisījumi; blokos; loksnēs vai ruļļos” būtu jāiekļauj to nozaru un apakšnozaru sarakstā, kurās pastāv būtisks oglekļa dioksīda emisiju pārvirzes risks.
1)

Regulas I pielikumu aizstāj ar šādu: “I PIELIKUMS Tādu trešo valstu vai to daļu saraksts, no kurām dalībvalstis atļauj importēt mājas liellopu spermu ISO kods Trešās valsts nosaukums Piezīmes Teritorijas apraksts (attiecīgā gadījumā) Papildu garantijas AU Austrālija Attiecībā uz pārbaudēm obligāta ir II pielikuma 1. daļas A iedaļā iekļautā sertifikāta II.5.4.1. punktā izklāstītā papildu garantija. CA Kanāda (1) CH Šveice (2) CL Čīle GL Grenlande HR Horvātija IS Islande NZ Jaunzēlande PM Senpjēra un Mikelona US Amerikas Savienotās Valstis Obligāta ir II pielikuma 1. daļas A iedaļā iekļautā sertifikāta II.5.4.1. punktā izklāstītā papildu garantija.
(10)

Eiropas Parlamenta un Padomes 2003. gada 22. septembra Regulas (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK (5), 4. panta 6. punktā noteiktas marķēšanas prasības produktiem, kas satur ĢMO vai sastāv no tiem. Izsekojamības prasības produktiem, kas satur ĢMO vai sastāv no tiem, ir izklāstītas minētās regulas 4. panta 1. līdz 5. punktā, un izsekojamības prasības pārtikai un barībai, kas ražota no ĢMO – minētās regulas 5. pantā.
(5)

Pamatojoties uz Komisijas (Eurostat) datiem, kas saskaņā ar Regulas (EK) Nr. 479/2009 14. pantu sniegti pēc tam, kad Bulgārija līdz 2012. gada 1. aprīlim sniedza paziņojumu, kā arī pamatojoties uz Komisijas dienestu 2012. gada pavasara prognozi, ir pamatoti šādi secinājumi: — budžeta mērķi ir tikuši pastāvīgi pārsniegti laikposmā pēc pārmērīga budžeta deficīta gada. Vispārējās valdības budžeta deficīts 2010. gadā tika samazināts līdz 3,1 % no IKP un 2011. gadā samazinājās līdz 2,1 % no IKP, bet sākotnēji nospraustie mērķi bija attiecīgi 3,8 % un 2,5 %. Budžeta deficīta novēršanu nodrošināja galvenokārt stingra izdevumu pieauguma kontrole, tostarp izmantojot valdības sektora algu un pensiju iesaldēšanu, kuras rezultātā laikposmā no 2009. līdz 2011. gadam izdevumu attiecība pret IKP samazinājās par 5,5 procentpunktiem. 2012. gada konverģences programmā paredzēts, ka budžeta deficīts turpinās samazināties līdz 1,6 % no IKP 2012. gadā un līdz 1,3 % no IKP 2013. gadā. Komisijas dienestu 2012. gada pavasara prognozē paredzēts, ka 2012. gadā vispārējās valdības budžeta deficīts uzlabosies līdz 1,9 % no IKP un 2013. gadā – līdz 1,7 % no IKP, ko palīdzēs sasniegt valdības sektora algu iesaldēšanas turpināšana, kā arī ieņēmumu cikliski uzlabojumi, — Komisijas dienestu 2012. gada pavasara prognozē ir paredzēta cikliski koriģētā bilance, neieskaitot vienreizējos un pagaidu pasākumus, 0,7 % apmērā 2012. gadā un 0,8 % apmērā no IKP 2013. gadā, pieņemot, ka politika nemainīsies. Vienlaikus ir paredzēts, ka 2012. un 2013. gadā valdības izdevumu pieaugums, neieskaitot diskrecionāros ieņēmumu pasākumus, joprojām nepārsniegs IKP iespējamā pieauguma vidējā termiņa atsauces līmeni, kā noteikts 5. panta 1. punktā Padomes Regulā (EK) Nr. 1466/97 (1997. gada 7. jūlijs) par budžeta stāvokļa uzraudzības un ekonomikas politikas uzraudzības un koordinācijas stiprināšanu (6), — Komisijas dienestu 2012. gada pavasara prognozē ir paredzēts, ka vispārējās valdības kopējais parāds mēreni palielināsies no 16,3 % no IKP 2011. gadā līdz 18,5 % no IKP 2013. gadā. Šajā parāda prognozē nav ietverta iespējama ārējā parāda vērtspapīru emitēšana 2012. gadā, lai iepriekš nodrošinātu līdzekļus euro denominēto obligāciju atmaksai 2013. gada janvārī – aptuveni 2 % apmērā no IKP. Tāpat pēdējā konverģences programmā ir paredzēts, ka līdz 2013. gadam parāda attiecība pieaugs līdz 18,4 %.
(2)

Saskaņā ar informāciju, kas saņemta no Svazilendas, tā nevar ievērot kumulatīvas izcelsmes noteikumus, kas noteikti Regulas (EK) Nr. 1528/2007 II pielikuma 6. pantā. Tā kā Svazilenda persikus un bumbierus neaudzē, tā ražošanas vajadzībām iepērk nenoteiktas izcelsmes gabaliņos sagrieztus persikus sulā bez cukura ar KN kodiem ex 2008 70 92 un 2008 70 98 un gabaliņos sagrieztus bumbierus sulā bez cukura ar KN kodu ex 2008 40 90 no kaimiņvalsts Dienvidāfrikas. Taču atbilstoši Regulas (EK) Nr. 1528/2007 II pielikuma 6. panta 7. punktam galaproduktiem nepiemēro kumulāciju ar Dienvidāfriku. Tāpēc jāpiešķir pagaidu atkāpe. Lai Svazilenda pilnībā varētu izmantot piešķirtos daudzumus, pagaidu atkāpe jāpiemēro retroaktīvi no 2012. gada 1. janvāra.
(3)

Komisijas 2006. gada 6. novembra Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (3), ir iekļauts to trešo valstu saraksts, kuras atbilst Regulā (EK) Nr. 854/2004 noteiktajiem kritērijiem un tādējādi var garantēt, ka minēto produktu eksports uz Savienību atbilst Savienības tiesību aktos paredzētajiem sanitārajiem nosacījumiem par patērētāju veselības aizsardzību. Proti, minētā lēmuma I pielikumā ir to trešo valstu saraksts, no kurām ir atļauts importēt dzīvas, saldētas vai apstrādātas gliemenes, adatādaiņus, tunikātus un jūras gliemežus, kas paredzēti lietošanai pārtikā. Turklāt minētajā sarakstā ir norādīti ierobežojumi šādam importam no dažām trešām valstīm.
2)

šajā SITS vilcienu vadības un signalizācijas lauka iekārtu apakšsistēmai ir pilnībā standartizēti sakari no lauka iekārtām uz vilcienu un no vilciena uz lauka iekārtām. Turpmākajās iedaļās norādītās specifikācijas ļauj elastīgi izmantot vilcienu vadības un signalizācijas lauka iekārtu funkcionalitāti, lai to varētu optimāli integrēt dzelzceļu sistēmā. Šo elastību izmanto, neierobežojot SITS atbilstošu borta iekārtu apakšsistēmu darbību.
(4)

Padomes 2002. gada 27. jūnija Direktīvā 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (4). Tešenas slimība (enterovīrusa encefalomielīts) tiek svītrota no to slimību saraksta, kuras ietvertas I pielikumā Padomes 1992. gada 17. decembra Direktīvā 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (5), un pēc tam ar Komisijas 2008. gada 30. jūlija Lēmumu 2008/650/EK, ar ko groza Padomes Direktīvu 82/894/EEK par dzīvnieku slimību paziņošanu Kopienā, lai to slimību sarakstā, par kurām jāziņo, iekļautu konkrētas slimības un svītrotu cūku enterovīrusa enzootisko encefalomielītu no minētā saraksta (6), šī slimība tika svītrota no to slimību saraksta, par kurām obligāti jāziņo Savienībā.
(V/S)

3.

Aung Thet Mann, pazīstams arī kā Shwe Mann Ko Ko

Thura Shwe Mann dēls, "Ayeya Shwe War (Wah) Company", 5, Pyay Rd, Hlaing Township, Yangon, un līdzīpašnieks uzņēmumā "RedLink Communications Co Ltd", No. 20, Building B, Mya Yeik Nyo Royal Hotel, Pa-Le Rd, Bahan Township, Yangon, dz. d. 19.6.1977.
(9)

Būtu jāparedz īpaši noteikumi attiecībā uz NVE, kas norīkoti uz Savienības delegācijām. Pēc iespējas būtu jāizvairās no nevienlīdzīgas attieksmes pret NVE, kas norīkoti no dažādām iestādēm (galvenokārt no Eiropas Komisijas un EĀDD) uz Savienības delegācijām,
d)

laikā tieši pirms ikgadējās sanāksmes 2015. gadā: i) balstoties uz zināmajiem datiem par 2011.–2014. gada laikposmu un pamatotām prognozēm 2015. gadam, Bankas vadība sagatavo Bankas finansiāla stāvokļa un līdz CRR4 perioda beigām gaidāmo ekonomisko apstākļu novērtējumu, tostarp izmaiņas produkcijas izlaidē, investīcijās, vietējās banku sistēmās un starptautiskajos kapitāla tirgos un pēc tam attiecīgi apspriežas ar Direktoru padomi, ii) prezidents Direktoru padomei iesniedz ziņojuma priekšlikumu valdei, tam pievienojot turpmāk minētos divus rezolūciju priekšlikumus, iii) pirmajā rezolūcijā norāda izpērkamo pieprasāmo kapitāla daļu skaitu un, x) ja, izmantojot apstiprināto formulu, nekonstatē neizmantotu pieprasāmo kapitālu, rezolūcija ir lēmums pieņemt zināšanai to, ka, izmantojot apstiprināto formulu, izpērkamo kapitāla daļu nav; y) ja, izmantojot apstiprināto formulu, konstatēts neizmantots pieprasāmais kapitāls un Bankas finansiālais stāvoklis un esošie ekonomiskie apstākļi ir novērtēti kā tādi, ka apstiprināto formulu var izmantot nekoriģētā formā, rezolūcija ir lēmums pieņemt zināšanai to, ka izpērkams noteikts kapitāla daļu skaits, kas vienāds ar apstiprinātās formulas izmantošanas rezultātā iegūto maksimālo kapitāla daļu skaitu; vai z) ja, izmantojot apstiprināto formulu, konstatēts neizmantots pieprasāmais kapitāls, un Bankas finansiālais stāvoklis un dominējošie ekonomiskie apstākļi ir novērtēti kā tādi, ka apstiprināto formulu nevar izmantot, rezolūcija ir lēmums pieņemt zināšanai to, ka izpērkams noteikts kapitāla daļu skaits, kas mazāks par apstiprinātās formulas izmantošanas rezultātā iegūto maksimālo pieprasāmo kapitāla daļu skaitu un kas var būt arī nulle; iv) otra rezolūcija nosaka procedūru to pieprasāmo kapitāla daļu izpirkšanai, kas nav izpirktas CRR4 perioda beigās saskaņā ar šā dokumenta 3. punkta e) apakšpunktu vai 3. punkta f) apakšpunktu; v) neatkarīgi no Bankas valdes reglamenta noteikumiem un neskarot valdes pilnvaras saskaņā ar Līguma 24. pantu, jautājums par pieprasāmo kapitāla daļu izpirkšanu iekļaujams valdes ikgadējās sanāksmes darba kārtībā 2015. gadā, turklāt valdei iesniedz gan ziņojumu apsvēršanai, gan rezolūcijas – apstiprināšanai;
(12)

Saskaņā ar informāciju no negadījumu datubāzes 37 % ES notikušo negadījumu ar riteņbraucējiem bija iesaistīti piecus līdz deviņus gadus veci bērni (5). Lai gan liela daļa no šiem negadījumiem notiek uz ceļa, daudzi negadījumi notiek spēlējoties, kad mazie riteņbraucēji saduras ar objektiem vai citiem cilvēkiem vai vienkārši krīt no divriteņa. Apvienotajā Karalistē ir aplēsts, ka ik gadu vairāk nekā 2 000 bērnu nonāk slimnīcā pēc mājās notikuša riteņbraukšanas negadījuma un vēl 21 000 – pēc tādās vietās kā parki vai spēļlaukumi notikušiem negadījumiem (6).
PADOMES LĒMUMS

(2011. gada 27. oktobris)

par nostāju, kas Eiropas Savienībai jāieņem Tirdzniecības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz Tirdzniecības komitejas reglamenta pieņemšanu un 15 šķīrējtiesnešu saraksta izveidi

(2011/722/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. panta 4. punkta pirmo daļu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

Šīs sarunas ir pabeigtas, un 2010. gada 6. oktobrī tika parakstīts Brīvās tirdzniecības nolīgums starp Eiropas Savienību un tās dalībvalstīm, no vienas puses, un Korejas Republiku, no otras puses (1) (“nolīgums”).

Saskaņā ar nolīguma 15.10. panta 5. punktu nolīgumu provizoriski piemēro no 2011. gada 1. jūlija, līdz tiek pabeigtas tā noslēgšanai vajadzīgās procedūras.

IR PIEŅĒMUSI ŠO LĒMUMU.

1. pants

Nostāja, kas Savienībai jāieņem Tirdzniecības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz Tirdzniecības komitejas reglamenta pieņemšanu un tādu 15 personu saraksta izveidi, kuras darbosies kā šķīrējtiesneši, pamatojas uz šim lēmumam pievienotajiem Tirdzniecības komitejas lēmuma projektiem.

2. pants

Saskaņā ar kompetenču sadali atbilstoši Līgumam ES puses delegācijā Tirdzniecības komitejā ir Komisijas un dalībvalstu pārstāvji, kuri darbojas savās attiecīgajās kompetences jomās, kā noteikts Līgumos.

3. pants

Šis lēmums stājas spēkā tā pieņemšanas dienā.

(1) OV L 127, 14.5.2011., 6. lpp.

PROJEKTS

ES UN KOREJAS TIRDZNIECĪBAS KOMITEJAS LĒMUMS Nr. …

(… gada …)

par Tirdzniecības komitejas reglamenta pieņemšanu

TIRDZNIECĪBAS KOMITEJA,

ņemot vērā 2010. gada 6. oktobrī Briselē parakstīto Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (“nolīgums”), un jo īpaši tā 15.1. panta 3. punkta c) apakšpunktu un 4. punkta f) apakšpunktu,

tā kā:

(1) Tirdzniecības komiteja var pieņemt reglamentu un pārrauga darbu, ko veic visas specializētās komitejas, darbagrupas un citas struktūras, izņemot Kultūras sadarbības komiteju saskaņā ar nolīguma Protokola par sadarbību kultūras jomā 3. panta 3. punktu.

(2) Tirdzniecības komitejai ir ekskluzīvas tiesības pieņemt lēmumus jomās, kurās darbojas specializētās komitejas un darbagrupas, ja vien nolīgumā nav noteikts citādi,

IR PIEŅĒMUSI ŠO LĒMUMU.

1. pants

Tiek pieņemts Tirdzniecības komitejas reglaments, kā izklāstīts pielikumā.

2. pants

Šis lēmums stājas spēkā …

…, …. gada … Tirdzniecības komitejas vārdā – Korejas Republikas tirdzniecības ministrs Kim JONG-HOON Eiropas Komisijas tirdzniecības komisārs Karel DE GUCHT
5.1.

Puses vienojas, kā norādīts šā SM pielikumos, kopīgi veikt turpmāk minētos sadarbības pasākumus. Puses: 5.1.1. izveido apspriešanās, sadarbības un informācijas apmaiņas mehānismus, tostarp: a) izveido un īsteno kopīgus regulāra dialoga, apspriešanās un informācijas apmaiņas mehānismus; b) nodrošina, ka abas puses tiek savlaicīgi informētas par lēmumiem, darbībām, iniciatīvām, sanāksmēm un pasākumiem, kas attiecas uz šo SM lidojumu drošības, aviācijas drošības, gaisa satiksmes pārvaldības un vides aizsardzības jomā, un saņem attiecīgus dokumentus. Vajadzības gadījumā var rīkot instruktāžu; c) nodrošina, ka bez maksas ir pieejami visi oficiālie dokumenti un publikācijas; d) nodrošina otrai pusei piekļuvi datubāzēm un informāciju par tīmekļa vietnēm; un e) nodrošina, ka ES saņem visas ICAO vēstules valstīm, kuru temats ir saistīts ar šā SM un tā pielikumu darbības jomu, un ka ES ir elektroniska piekļuve minētajām vēstulēm; 5.1.2. izveido sadarbības sistēmu revīzijas un pārbaužu programmu sekmīgākai koordinācijai, lai labāk izmantotu ierobežotos resursus un izvairītos no centienu dublēšanās; 5.1.3. izveido kopīgus mehānismus programmas plānošanas un tehniskās palīdzības ciešākai koordinācijai; 5.1.4. sadarbojas, lai veicinātu jauno tehnoloģiju un sistēmu savstarpēju izmantojamību pasaules mērogā, un izveido kopīgus mehānismus sadarbības stiprināšanai jauno tehnoloģiju izmantošanas jomā; 5.1.5. nodrošina, ka laikus notiek savstarpēja apspriešanās, kuras mērķis ir uzlabot noteikumu, politikas, pieejas un ICAO standartu un ieteicamās prakses (SARPs) koordināciju un saskaņotību; 5.1.6. izveido darbības kārtību zināšanu un resursu apmaiņas veicināšanai, kā norādīts turpmāk: a) ICAO nodrošina ES zināšanas un konsultācijas par SARPs īstenošanas paraugpraksi; b) ES nodrošina ICAO zināšanas, tostarp norīkojot speciālistus ICAO Sekretariātā; c) ES cenšas sniegt ICAO finansiālu ieguldījumu, lai segtu šā SM īstenošanas gaitā radušās izmaksas, ieskaitot administratīvās izmaksas, izmaksas par dokumentiem, publikācijām un saistītiem pakalpojumiem, izmaksas par telpu izmantošanu ICAO galvenajā mītnē un informācijas tehnoloģiju izmaksas; d) ES cenšas sniegt ICAO finansiālu ieguldījumu, lai atbalstītu ICAO tehniskās sadarbības programmas un citas ICAO darbības, par kurām vienojas apvienotajā komitejā, saskaņā ar Finanšu un administratīvo pamatnolīgumu (FAFA); un e) jebkuru jaunu sistēmu un nosacījumus speciālistu norīkošanai un finansiālajam ieguldījumam, ko ICAO saņem saskaņā ar šo SM, nosaka, šim mērķim izveidojot darbības kārtību, par ko vienojas apvienotajā komitejā. Šajā darbības kārtībā ietver iespēju ES lūgt no ICAO finanšu informāciju saistībā ar minētajiem ieguldījumiem; 5.1.7. informē viena otru par visām attiecīgajām mācību programmām un vajadzības gadījumā veicina otras puses dalību tajās; 5.1.8. kopīgi organizē attiecīgus pasākumus un vajadzības gadījumā koordinē pasākumus.
(6)

Seši nesaistīti importētāji, kas kopā nodrošina 25 % no Savienības importa, piekrita iekļaušanai izlasē. Izlasē tika iekļauti divi importētāji, kuri nodrošina apmēram 20 % importa no ĶTR un vairāk nekā 80 % no to importētāju nodrošinātā importa, kas piekrita iekļaušanai izlasē. Saskaņā ar pamatregulas 17. panta 2. punktu iesaistītajām personām deva iespēju izteikt piezīmes par atlases procesu. Attiecībā uz atlasi iebildumu nebija.
(35)

Šajā ziņā Francijas iestādes jo īpaši atgādināja, ka Revīzijas palātas tiesnešu neatkarību no likumdevēja varas un izpildvaras garantē 1958. gada 4. oktobrī pieņemtā Konstitūcija un to apstiprina Konstitucionālās padomes 2001. gada 25. jūlija Lēmums Nr. 2001-448 DC par to, ka parlamentāriešu neatkarību no izpildvaras garantē 1789. gada 26. augusta Cilvēku un pilsoņu tiesību deklarācijas 16. pants, kas paredz varas nodalīšanas principu, un atsevišķs šķirklis 1958. gada 4. oktobra Konstitūcijas preambulā.